Foto: Epsilon 27 oktyabrda Janubiy Tandircha-44 qudug‘ida GRP ishlari yakunlangach, gazning kundalik debiti 200 ming kub.m.gacha ortdi. Shuningdek, o‘tgan kunlar mobaynida Bahoriston-1 hamda Janubiy Tandircha-29 quduqlarida ham GRP amaliyoti o‘tkazildi, hozirda ulardan gaz oqimini olish kutilmoqda. Bugun esa Eshonquduq-1 qudug‘ida yana bir GRP amalga oshirilmoqda. GRP ishlari zamonaviy uskuna, ilg‘or uslub va texnologiyalarni qo‘llagan holda olib borilmoqda. Mazkur ishlar yakuniga yetgach, tegishli hududlarda tiklash ishlari amalga oshiriladi. Kompaniya olib borilayotgan ishlar to‘g‘risida jamoatchilikni xabardor etib boradi. Epsilon kompaniyasi Matbuot xizmati